钦定古今图书集成/明伦汇编/氏族典/第024卷 > 冯弘铎
## 钦定古今图书集成/明伦汇编/氏族典/第024卷 > 冯弘铎

按《唐书张雄传》：“雄，泗州涟水人，与里人冯弘铎皆为
武宁军偏将，见疑于节度使时溥，惧祸度江，壁白下，
取苏州，据上元。大顺初，以上元为昇州，诏授雄刺史。
未几卒，弘铎代为刺史。弘铎善骑射，侃侃若儒者。杨
行密大将田𫖳在宣州，弘铎悉军袭𫖳，𫖳逆击于曷
山，弘铎大败，收残士欲入海。行密惧，复振迎以归，表”
为淮南节度副使。